ועדת העבודה, הרווחה והבריאות, כנסת 18, פרוטוקול מספר 727, 2012-06-18 12:20

חיים כץ: צהריים טובים.

חיים כץ: עדיין יום שני בשבוע, כ"ח בסיוון, 18 ביוני 2012.

חיים כץ: אני מתכבד לפתוח את ישיבת ועדת העבודה, הרווחה והבריאות בנושא הצעת חוק תגמולים לחיילים ולבני משפחותיהם (חבלה שלא בעת מילוי תפקיד) (תיקון מס' 2) (הארכת התקופה שבמהלכה אירעה חבלה), התשע"ב-2012 של חבר הכנסת משה (מוץ) מטלון.

חיים כץ: הכנה לקריאה שנייה ושלישית.

משה (מוץ) מטלון: תודה רבה, אדוני.

משה (מוץ) מטלון: בהכנה לקריאה ראשונה של הצעת החוק שלי האוצר ביקש לשנות מ-14 יום ל-21 יום.

משה (מוץ) מטלון: לאחר הישיבה אני קיימתי ישיבה עם האוצר, ואנחנו סיכמנו – גם הגיע הנה אישור כתוב על-ידי האוצר, שהם מסכימים להצעת החוק המקורית של השינוי המקורי שביקשתי לשנות, והחופשה מאושרת עד 30 יום.

משה (מוץ) מטלון: יש אישור גם לקראת הדיון עכשיו.

משה (מוץ) מטלון: השינוי המתבקש לסעיף 2 בחוק, אדוני, הוא שבחוק תגמולים לחיילים ולבני משפחותיהם (חבלה שלא בעת מילוי תפקיד), התשמ"ח-1988, בסעיף 2(א)(2) במקום 14 יבוא 30.

משה (מוץ) מטלון: חוק זה יחול על חבלה שאירעה ביום תחילתו ואילך.

חיים כץ: אתה מקריא לנו?

חיים כץ: אתה מייתר לי את העורך דין.

משה (מוץ) מטלון: חלילה ולא את איל, אנחנו נשמור עליו בגופנו.

משה (מוץ) מטלון: אני מסתפק בזה - - - הם בהחלט ראויים בעיניי.

חיים כץ: יש פה מישהו שרוצה להגיד משהו בעניין?

חיים כץ: לא.

חיים כץ: אנחנו נקריא.

חיים כץ: תקריא, איל.

איל בן ארי: הקראה: הצעת חוק תגמולים לחיילים ולבני משפחותיהם (חבלה שלא בעת מילוי תפקיד) (תיקון מס' 2), התשע"ב-2012 תיקון סעיף 2 1.

איל בן ארי: בחוק תגמולים לחיילים ולבני משפחותיהם (חבלה שלא בעת מילוי תפקיד), התשמ"ח- 1988, בסעיף 2(א)(2), במקום "ארבעה עשר", יבוא "30".

איל בן ארי: תחולה 2.

איל בן ארי: חוק זה יחול על חבלה שאירעה ביום תחילתו ואילך.

חיים כץ: תודה רבה.

חיים כץ: אנחנו נצביע.

חיים כץ: מי בעד הצעת החוק הזאת?

חיים כץ: בעד הצעת החוק – רוב

חיים כץ: נמנעים – אין

חיים כץ: הוועדה אישרה את הצעת החוק כהכנה לקריאה השנייה והשלישית.

חיים כץ: כל חברי הכנסת שנמצאים פה תמכו בהצעת החוק הזאת.

חיים כץ: אני מקווה שהמליאה תאשר את זה, ויירשם בספר החוקים של מדינת ישראל.

חיים כץ: אני רוצה להודות למשה (מוץ) מטלון שבדרכו בוועדה הזאת, וכנראה, גם בוועדות אחרות, מנסה לשפר את מצבם של חיילים ושל נפגעי צה"ל בצורה עקבית, יסודית ומסודרת, עקב בצד אגודל.

חיים כץ: אשריך, תודה רבה לך על מה שאתה עושה ותורם לצה"ל ולאה ששילמו מחיר על הגנה על מדינת ישראל.

משה (מוץ) מטלון: אני, ללא עזרה של אנשים כמוך - -

חיים כץ: עזוב, זה מיותר.

חיים כץ: תודה רבה, הישיבה נעולה.